Doi medieșeni au reușit o captură impresionantă pe Dunăre.

Adrian Boier și Adi Holom, alături de gălățeanul Cristian Borș, au prins un somn de 2,48 metri cu o greutate de peste 100 kilograme. Peștele este cel mai mare prins anul acesta în România la pescuitul staționar, adică de pe mal.

Adrian Boier și Adi Holom formează echipa Delphin Team Mediaș. Zilele trecute, cei doi pescari medieșeni alături de Cristian Borș, un pescar din Galați, au reușit o captură impresionantă Dunăre. Aceștia au scos din apă doi somni uriași, unul de 2,48 metri, iar cel de-al doilea de 1,61 metri. Ambii pești au fost ulterior eliberați.

Adrian Boier și Adi Holom au 6 ani de experiență în acest domeniu, iar în luna iunie au reușit să prindă pe râul Olt 5 somni în decurs de 4 ore. Somnul cel mai mare avea 1,82 metri și 36 kilograme. Cei doi tineri medieșeni au investit anul acesta peste 6.000 Euro în sculele de pescuit, iar visul lor este să prindă un somn de peste 2 metri în jurul Mediașului.

Foto: Delphin Team Mediaș